নির্মীয়মাণ ব্রিজের গার্ডরেল নির্মাণের সময় ভেঙে পড়ল একাংশ! আহত ১

ডানকুনি: চলছে দুর্গাপুর জাতীয় সড়কের সম্প্রসারণের কাজ। যার জেরে বিভিন্ন জায়গায় শুরু হয়েছে ওভার ব্রিজের কাজ। সেইমতোই কাজ চলছিল ডানকুনি এলাকায় একটি ওভার ব্রিজের। ডানকুনি ক্রসিংয়ে জাতীয় সড়কের উপর নির্মীয়মাণ ওভার ব্রিজের গার্ডরেল ঢালাই করার সময়, ভেঙে পড়ে ঢালাইয়ের একাংশ। যাতে আহত হন এক।

প্রত্যক্ষদর্শীরা প্রথমে এই ঘটনার সাক্ষি হন। তাদের থেকেই জানা যায়, ঘটনায় যেই ব্যক্তি আহত হয়েছেন তিনি নির্মীয়মাণ ব্রিজের তলায় গার্ডের কাজ করছিলেন। এমনকি তিনি যান চলাচল নিয়ন্ত্রণ করেন যাতে নির্মাণ কাজের মধ্যে কোন ব্যক্তি না এসে পরেন। আর ঠিক তখনই ঘটে যায় এই ঘটনা। ভেঙে পড়ে নির্মীয়মাণ ব্রিজের একটি অংশ। ঘটনার জেরে বেশ কিছুক্ষণ বন্ধ থাকে যান চলাচল।

আরও পড়ুন: রাত দখলে অনুমতি দেয়নি লালবাজার, হাইকোর্টের দ্বারস্থ ঐক্যমঞ্চ

ঘটনার খবর পেয়েই তড়িঘড়ি সেখানে উপস্থিত হয় ডানকুনি থানার পুলিশ এবং ডানকুনি থানার পুলিশ আধিকারিকরা। আহত ব্যক্তিকে ঘটনাস্থল থেকে উদ্ধার করে ভর্তি করা হয় শ্রীরামপুর ওয়াল হাসপাতালে। নির্মীয়মাণ ওভার ব্রিজের একাংশ ভেঙে যাওয়ায় গুরুত্বর আহত হন সেই ব্যক্তি। স্থানীয় মানুষ অভিযোগ করেন, নিম্নমানের সামগ্রীতে এই কাজ করা হচ্ছে যার জেরে ঘটছে এমন ঘটনা। স্থানীয়দের স্পষ্ট অভিযোগ, এইভাবে নিম্নমানের সামগ্রী দিয়ে কাজ চললে আগামী দিনে কি হতে চলেছে সেটাই প্রশ্নের মুখে।

স্থানীয়দের দাবি, আজ একটা বড় দুর্ঘটনা হাত থেকে রেহাই মিলেছে, তবে এই বিষয়ে প্রশাসনের কড়া নজরদারি প্রয়োজন। পর্যাপ্ত পুলিশ বা কোন ভলেন্টিয়ার কেন নিযুক্ত করা হয়নি এখনও। সেই কাজ দ্রুত করতে হবে বলে দাবি তোলেন স্থানীয়রা।

দেখুন অন্য খবর